**Ministru kabineta rīkojuma projekta**

**“Par Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā *(EUMM Georgia)* un finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – projekts) sagatavots, pamatojoties uz:  1. Ministru kabineta 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā Valdības rīcības plāna 59.1. apakšpunktu: “Piedalīties diskusijā par Eiropas Savienības drošības vidi un tās tālākās rīcības stratēģiju. Latvijas interesēs ir panākt, lai ES Globālā ārpolitikas un drošības politikas stratēģija sekmētu saskaņotāku ES Kopējo ārējo un drošības politiku, ES globālās lomas nostiprināšanos; stabilitātes, drošības un attīstības nodrošināšanu ES kaimiņu reģionos; transatlantiskās saites, t.sk. ES-NATO un ES-ASV sadarbības stiprināšanu; dalībvalstu un partneru noturības veicināšanu pret jaunajiem drošības izaicinājumiem, tostarp hibrīddraudiem”;  2. Ministru kabineta 2017. gada 21. februāra sēdē nolemto (protokols Nr. 9, 41.§ “Informatīvais ziņojums “Par Latvijas civilo ekspertu dalību starptautiskajās misijās 2017.-2019. gadā”” 2. punkts – Atbalstīt Latvijas civilo ekspertu dalību starptautiskajās civilajās misijās 2017.-2019. gadā, palielinot ekspertu skaitu līdz 30, tai skaitā Eiropas Savienības Novērošanas misijā Gruzijā (līdz 4 civilajiem ekspertiem); 3. punkts – Pēc informācijas saņemšanas no Eiropas ārējās darbības dienesta, EDSO, ANO vai NATO par konkrētu ekspertu apstiprināšanu ekspertu nosūtošajai ministrijai iesniegt izskatīšanai Ministru kabinetā rīkojuma projektu par šī protokollēmuma 2. punktā minēto civilo ekspertu nosūtīšanu misijā un nepieciešamā finansējuma piešķiršanu no valsts budžeta programmas “Līdzekļi neparedzētiem gadījumiem”).  3. Eiropas Ārējās darbības dienesta Civilo operāciju komandiera 2017. gada 11. decembra vēstuli par E.Ļuļa un M.Štanges atlasi dalībai *EUMM Georgia* uz 12 mēnešiem;  4. likuma “Par policiju” 8. panta otro daļu;  5. Robežsardzes likuma 5.1 panta otro daļu;  6. Ministru kabineta 2007. gada 22. maija noteikumiem Nr. 340 “[Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība](https://likumi.lv/ta/id/158081-kartiba-kada-valsts-robezsardzes-valsts-policijas-un-valsts-ugunsdzesibas-un-glabsanas-dienesta-amatpersonas-ar-specialajam-die...)”;  7. Ministru kabineta 2009. gada 22. decembra noteikumu Nr. 1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Ārējās darbības dienesta Civilo operāciju komandiera 2017. gada 11. decembra vēstulē paziņots par divu Latvijas ekspertu – E.Ļuļa un M.Štanges – atlasi dalībai *EUMM Georgia* uz 12 mēnešiem.  Savos dienesta ziņojumos E.Ļuļs un M.Štange piekrita dalībai *EUMM Georgia* uz 12 mēnešiem.  Ievērojot, ka minēto amatpersonu dalība misijā turpināsies arī 2019. gadā un to, ka:  - finansējuma apmērs 2019. gadam ir zināms;  - ja finansējuma apmērs ir zināms, to ir iespējams paredzēt attiecīgā gada budžeta likumprojektā, negatavojot atsevišķu rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, projekts paredz:  1. nosūtīt Valsts robežsardzes amatpersonu ar speciālo dienesta pakāpi E.Ļuļu dalībai *EUMM Georgia* no 2018. gada 16. aprīļa līdz 2019. gada 15. aprīlim;  2. nosūtīt Valsts policijas amatpersonu ar speciālo dienesta pakāpi M.Štangi dalībai *EUMM Georgia* no 2018. gada 6. marta līdz 2019. gada 5. martam;  3. lai nodrošinātu minēto amatpersonu uzturēšanas izdevumus misijā, projekts paredz Finanšu ministrijai:  3.1. no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai 2018. gadā 77 938 *euro*, tai skaitā Valsts policijai – 41 494 *euro* un Valsts robežsardzei – 36 444 *euro*;  3.2. likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā paredzēt finansējumu 2019. gadam 8 944 *euro* apmērā budžeta apakšprogrammā 06.01.00 “Valsts policija” un 14 003 *euro* apmērā budžeta programmā 10.00.00 “Valsts robežsardzes darbība”. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija un Valsts robežsardze |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | + 77 938 | 0 | + 22 947 | 0 | 0 | 0 |
| 2.1. valsts pamatbudžets | 0 | + 77 938 | 0 | + 22 947 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 77 938 | 0 | - 22 947 | 0 | 0 | 0 |
| 3.1. valsts pamatbudžets | 0 | - 77 938 | 0 | - 22 947 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 77 938 | x | 0 | x | 0 | 0 |
| 5. Precizēta finansiālā ietekme | x | 0 | x | - 22 947 | x | 0 | 0 |
| 5.1. valsts pamatbudžets | 0 | - 22 947 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins – pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Finansējumu izdevumu segšanai 2018. gadā 41 494 *euro* apmērā Valsts policijai un 36 444 *euro* apmērāValsts robežsardzei piešķir no valsts budžeta programmas 02.00.00 “Līdzekļi neparedzētiem gadījumiem”. Likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā paredzams finansējums 2019. gadam 8 944 *euro* apmērā, lai segtu izdevumus 2019. gadā līdz 5. martam (budžeta apakšprogramma 06.01.00 “Valsts policija”) un 14 003 *euro*, lai segtu izdevumus 2019. gada līdz 15. aprīlim (budžeta programma 10.00.00 “Valsts robežsardzes darbība”).  Izdevumi piešķirtā finansējuma ietvaros pa pasākumiem un izdevumu klasifikācijas kodiem var tikt precizēti atbilstoši faktiskajai situācijai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts policija un Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

01.02.2018 9:31

1242

I.Silantjevs, 67219569

[igors.silantjevs@iem.gov.lv](mailto:igors.silantjevs@iem.gov.lv)

A.Strode, 67219602

alda.strode@iem.gov.lv